ГIандаллъиялде жеги тIадмагIарухъа кумек бачIун лъугIун букIинчIо. Гьединлъидал ГIандалазул херал чагIиги цо-цо таваккалал руччабиги, хIатта чорхолъ жан бугел, зурбаял гIолилалгицин, борчун ярагъгун бодул кьеразулъ журан рихьулаан. Къаси кватIараб гIужалъни гьениса рагIулеб букIана яргъил чвархъиги, чуязул хIи-хIидиги, гIадамазул хIалуцараб гар-гарги, бодул церехъабазул кьварараб каламги.